EkBass/fiwiki-20250220-pages-articles huggingface dataset:
Toni Latvala

Toni Mikael Latvala (s. 6. heinäkuuta 1977 Vaasa) on suomalainen seiväshyppääjä. Hän edustaa Haapajärven Kiiloja ja hänen valmentajinaan toimivat Jarmo Eronen ja Reijo Latvala. Kalevan kisoista Latvala on voittanut seiväshypyn hopeaa vuonna 2002. Lisäksi hän on saavuttanut uransa aikana sisäratojen SM-kilpailuissa kultaa, hopeaa ja kaksi pronssia seiväshypyssä.http://www.tilastopaja.org/db/fi/atm.php?ID=11505 == Lähteet == Luokka:Suomalaiset seiväshyppääjät Luokka:Vuonna 1977 syntyneet Luokka:Elävät henkilöt
Cerro Corán kansallispuisto

Cerro Corán kansallispuisto on luonnonsuojelualue Paraguayn pohjoisosassa, Amambayn departementissa. Se on perustettu vuonna 1990. Puiston elinympäristöön kuuluu kuivaa trooppista metsää ja savannia, joiden keskellä kohoaa jyrkkärinteisiä yksittäisiä kukkuloita. Alueen luolissa on asuttu ennen eurooppalaisten tuloa Etelä-Amerikkaan. == Lähteet == Luokka:Paraguayn kansallispuistot
A Moment Like This

A Moment Like This on kappale, jonka yhdysvaltalainen laulaja Kelly Clarkson julkaisi vuonna 2002 voitettuaan American Idolin ensimmäisen kauden. Kappale sisältyi myöhemmin uudelleen miksattuna versiona myös Clarksonin debyyttialbumille Thankful, joka julkaistiin 2003. Singlen niin sanottuna A-puolena on kappale "Before Your Love". Vuonna 2006 brittiläinen laulaja Leona Lewis julkaisi kappaleen singlenä voitettuaan maansa sen vuotisen X Factor -laulukilpailun. ==Kappaleet== ; CD-single #"Before Your Love" – 4:00 #"A Moment Like This" – 3:50 ;7"-single #"Before Your Love" - 3:59 #"A Moment Like This" - 3:47 ;DVD-single #"Before Your Love" (video) - 3:52 #"A Moment Like This" (video) - 3:47 ==Menestys== Singlestä tuli Yhdysvalloissa hitti. Se pysyi Billboard Hot 100 -listan ensimmäisellä sijalla kaksi viikkoa. Ensimmäisellä viikollaan sitä myytiin 236 000 kappaletta. ”A Moment Like This” sijoittui myös Kanadan singlelistalla ensimmäiseksi. Vuoteen 2009 mennessä singleä oli myyty yli miljoona kappaletta. ==Leona Lewisin versio== Joulukuussa 2006 Leona Lewis julkaisi ”A Moment Like This” -kappaleen singlenä voitettuaan Ison-Britannian X Factorin kolmannen kauden. Singleä ladattiin puolen tunnin aikana internetistä 50 000 kertaa , ja siitä tuli Ison- Britannian toiseksi parhaiten myynyt single vuonna 2006. ===Kappaleet=== # "A Moment Like This" – 4:17 # "Summertime" – 2:27 # "Sorry Seems to Be the Hardest Word" – 2:52 ==Lähteet== Luokka:Vuoden 2002 kappaleet Luokka:Kelly Clarksonin kappaleet Luokka:Leona Lewisin kappaleet Luokka:Billboard Hot 100 -listan ykköset
Juha Yli-Arvela

Juha Olavi Yli-Arvela (s. 3. heinäkuuta 1978 Tampere) on suomalainen pikajuoksija. Hän edustaa Turun Urheiluliittoa ja hän on toiminut itse omana valmentajanaan vuodesta 2002 lähtien. Kalevan kisoista Yli-Arvela on saavuttanut hopeaa 400 metrin juoksussa vuonna 2001.http://www.tilastopaja.org/db/fi/atm.php?ID=4829 == Lähteet == Luokka:Suomalaiset pikajuoksijat Luokka:Vuonna 1978 syntyneet Luokka:Elävät henkilöt
Tuomas Kaikkonen

Tuomas Eero Tapani Kaikkonen (s. 19. kesäkuuta 1980 Iisalmi) on suomalainen pikajuoksija. Hän edustaa Iisalmen Visaa ja hänen valmentajanaan toimii Eero Kaikkonen. Kalevan kisoista Kaikkonen on saavuttanut pronssia 400 metrin juoksussa vuonna 2001. Lisäksi hän on voittanut sisäratojen SM-kilpailuissa kaksi pronssia 400 metrin juoksusta.http://www.tilastopaja.org/db/fi/atm.php?ID=11661 == Lähteet == Luokka:Suomalaiset pikajuoksijat Luokka:Vuonna 1980 syntyneet Luokka:Elävät henkilöt
Leksa

Leksa (, eräissä suomalaisissa kartoissa myös Lieksa) on entinen kylä Karjalan tasavallan Karhumäen piirin Tsolmuisen kunnassa. Se sijaitsi Uikujokeen laskevan Lieksajoen (ven. Leksa) varrella 50 kilometriä Tsolmuisesta koilliseen. Leksassa toimi vuodesta 1706 lähtien Uikujoen vanhauskoisyhteisöön kuulunut naisluostari, jonka toiminta lakkasi 1850-luvun vainojen seurauksena. Myöhemmin kylä kuului Danilovan volostiin ja kyläneuvostoon. Vuonna 1926 siellä oli 87 asukasta, jotka kaikki olivat venäläisiä. Vuoden 1960 kyläluettelossa Leksaa ei enää mainita. Nykyään lähin asutuskeskus on Sergijevon taajama. Kylässä sijaitsee 1800-luvun puolivälissä rakennettu Johannes Kastajan kirkko. Historiallinen kohde on entisen naisluostarin sijaintipaikka. ==Lähteet== Luokka:Karhumäen piirin entiset kylät
Luvajärvi

Luvajärvi () on entinen kylä Karjalan tasavallan Mujejärven piirin Lietmajärven kunnassa. Se sijaitsi samannimisen järven rannalla 67 kilometriä Lietmajärveltä luoteeseen. Repolan pogostaan kuulunut kahdeksantaloinen Luvajärven kylä mainitaan ensimmäisen kerran vuonna 1679. 1900-luvun alussa se kuului Rukajärven volostin Kiimasjärven kyläkuntaan. Vuonna 1905 kylässä oli koulu, 14 taloa ja 128 asukasta. 1920-luvulla muodostettiin Rukajärven piiriin kuulunut Luvajärven kyläneuvosto. Vuonna 1933 sen seitsemässä kylässä oli yhteensä 319 asukasta, joista valtaosa oli karjalaisia. Luvajärvellä asukkaita oli 95. Toisen maailmansodan jälkeen Luvajärvi kuului Tiiksin ja myöhemmin Lietmajärven kyläneuvostoon. Se autioitui 1990-luvun alussa. ==Lähteet== Luokka:Mujejärven piirin entiset kylät
Reginan sykloni

Reginan sykloni oli kanadalaiseen Reginan kaupunkiin 30. kesäkuuta 1912 iskenyt tornado, jonka arvioidaan olleen voimakkuudeltaan F4 Fujitan asteikolla. Kaupungilta kesti kaksi vuotta korjata vahingot ja 10 vuotta maksaa korjaamiseen otettu velka. == Lähteet == Luokka:Vuoden 1912 onnettomuudet Luokka:Onnettomuudet Kanadassa Luokka:Myrskyt Luokka:Regina (kaupunki)
Jevgeni Sviridov (jääpalloilija)

Jevgeni Sviridov (ven. Евгений Васильевич Свиридов, s. 15. syyskuuta 1974 Novosibirsk, Neuvostoliitto) on venäläis-valkovenäläinen jääpalloilija, joka on edustanut useita venäläisseuroja. Sviridov aloitti uransa 19-vuotiaana Leninsk-Kutznetskin Shkatarissa. Sen jälkeen on pääosan jääpallourastaan pelannut Novosibirskin Sibselmašin puolustajana.Baikal_Energy: Свиридов Евгений Васильевич, 29.11.2008 Sviridov aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko- Venäjää seitsemän kertaa vuoteen 2013 mennessä (2003, 2005-2009 ja 2013). ==Saavutukset== Seurajoukkueissa * Venäjän mestaruushopea 1997 Sibselmašin riveissä. Maajoukkueessa * MM-kisoissa Valko-Venäjän edustajana vuodesta 2003 kaikkiaan seitsemän kertaa vuoteen 2013 mennessä. ==Lähteet== * Bandysidan: Jevgeni Sviridov * Sviridov Venäjän jääpalloliigan tietokannassa ] === Viitteet === Luokka:Valkovenäläiset jääpalloilijat Luokka:Venäläiset jääpalloilijat Luokka:Vuonna 1974 syntyneet Luokka:Elävät henkilöt
Alaa Hussein Ali

Ala'a Hussein Ali Al-Khafaji Al-Jaber (arab. علاء حسين علي خفاجي الجابر‎) oli Kuwaitin nukkevaltion päämies lyhyen ajan vuonna 1990. Bagdadissa opiskellut Ali oli sekä Kuwaitin että Irakin kansalainen. Hän tutustui Bagdadissa hallitsevan Baath-puolueen ideologiin. Alista tehtiin yhdeksänhenkisen nukkehallituksen johtaja. Viikko Kuwaitin miehityksen jälkeen Alista tuli Irakin varapääministeri. Persianlahden sodan jälkeen Ali oli vuoteen 1998 asti kateissa, kun hän pakeni perheineen väärällä nimellä Turkin kautta Norjaan. Hänet tuomittiin vuonna 1993 maanpetoksesta Kuwaitin valtiota vastaan poissaolevana kuolemaan. Ali palasi Kuwaitiin tammikuussa 2000, jotta syytteet hylättäisiin. Oikeus totesi Alin syylliseksi maanpetokseen 3. toukokuuta 2000, ja vuonna 2001 hän sai elinkautisen tuomion. == Lähteet == Luokka:Kuwaitin hallitsijat Luokka:Irakilaiset poliitikot‎ Luokka:Elinkautisvangit Luokka:Syntymävuosi puuttuu Luokka:Elävät henkilöt
Ontrosenvaara

Ontrosenvaara () on entinen kylä Karjalan tasavallan Mujejärven piirin Lietmajärven kunnassa. Se sijaitsi Tširkkakemijoen varrella 38 kilometriä Lietmajärveltä maanteitse kaakkoon. 1900-luvun alussa Ontrosenvaara kuului Rukajärven volostin Rukajärven kyläkuntaan. Vuonna 1905 kylässä oli koulu, kahdeksan taloa ja 57 asukasta. 1920-luvulla perustettiin Rukajärven piiriin kuulunut Ontrosenvaaran kyläneuvosto. Vuonna 1933 sen viidessätoista asutuksessa oli lähes 800 asukasta, joista kaksi kolmasosaa oli karjalaisia ja loput lähinnä venäläisiä ja suomalaisia. Ontrosenvaaran kylässä asukkaita oli 157, joista enää kolmasosa oli karjalaisia. Kylä tuhoutui jatkosodan aikana. Sen paikalle rakennettu samanniminen asutus kuului myöhemmin Tiiksin kyläneuvostoon. ==Lähteet== Luokka:Mujejärven piirin entiset kylät
Aleksandr Kozlov (jääpalloilija)

Aleksandr Kozlov (, s. 9. elokuuta 1990 Kemerovo, Neuvostoliitto) on venäläis- valkovenäläinen jääpalloilija, joka on edustanut Kemerovon Kuzbassin lisäksi ruotsalaista Målilla Bandya ja suomalaista ToPV:a. Kozlov aloitti uransa kotiseuransa Kuzbassin kakkosjoukkueessa. Sen jälkeen hän siirtyi kaudeksi 2009–2010 Ruotsiin ja kaudeksi 2012–2013 Suomen Bandyliigaan torniolaisen ToPV:n hyökkääjäksi.målilla bandy: Alexander Kozlov KEMI-TORNIO kaupunkilehti: ToPV:n venäläiskaksikko viihtyy Torniossa, 5.12.2012 Kozlov aloitti uransa Valko-Venäjän jääpallomaajoukkueessa vuoden 2011 kisoissa ja on edustanut sen jälkeen Valko-Venäjää kolme kertaa vuoteen 2013 mennessä (2011, 2012 ja 2013).Sportin Maailma: Lisää Bandyliigan pelaajia kisoihin, 23.1.2013 Hän on pelannut kolmessa MM-turnauksessa 15 ottelua ja tehnyt niissä 20 maalia.Valko- Venäjänä joukkue vuoden 2014 MM-kisoissa, 26.1.2014 ==Saavutukset== Maajoukkueessa * MM-kisoissa Valko-Venäjän edustajana vuodesta 2011 kaikkiaan kolme kertaa vuoteen 2013 mennessä. ==Lähteet== * Bandysidan: Alexander Kozlov === Viitteet === Luokka:Valkovenäläiset jääpalloilijat Luokka:Venäläiset jääpalloilijat Luokka:Vuonna 1990 syntyneet Luokka:Elävät henkilöt
Margaret Mas

Margaret Mas (s. 1924) on ranskalainen oopperalaulaja, äänialaltaan sopraano. Hän opiskeli Madeleine Mathieun johdolla Pariisissa ja aloitti uransa Etelä- Ranskassa. Vuonna 1949 hän debytoi Pariisin oopperassa, jossa hän vietti seuraavat kaksikymmentä vuotta esiintyen lisäksi myös Opéra-Comiquessa. 1950-luvun alusta alkaen Mas teki esiintymisiä Italiassa, varsinkin Napolin Teatro di San Carlossa. Vuonna 1957 hän esiintyi Francis Poulencin Dialogues des Carmélites -oopperan kantaesityksessä Milanon La Scalassa.Naxos.com: Margaret Mas Mas lauloi lisäksi Teatro Colónissa (Buenos Aires) ja Gran Teatre del Liceussa (Barcelona). Hän saavutti arvostusta erityisesti veristisen oopperan, varsinkin Riccardo Zandonain ja Umberto Giordanon teosten tulkitsijana. Hän levytti Giacomo Puccinin Viitan (Il tabarro) Tito Gobbin ja Giacinto Prandellin kanssa (1955). == Lähteet == Luokka:Ranskalaiset oopperalaulajat Luokka:Sopraanot Luokka:Vuonna 1924 syntyneet Luokka:Mahdollisesti elävät henkilöt
Suwałkin kuvernementti

Suwałkin kuvernementti (, , ) oli Venäjän keisarikunnan hallinnollinen alue vuosina 1867–1915. Kuvernementin kattaman alueen pohjoisosa on nykyisin osa Liettuaa ja eteläosa Puolaa. Lisäksi pieni kaistale alueesta kuuluu Valko- Venäjän Hrodnan alueen luoteisnurkkaan. Venäjän keisarikunnan ensimmäisessä koko maan kattaneessa väestönlaskennassa 1897 Suwałkin kuvernementin asukasluku oli 582 913 ja pinta-ala 10 824,3 neliövirstaa eli nyky-yksiköissä 12 318,7 neliökilometriä. Väestöstä 87,4 prosenttia (509 265 as.) asui maaseudulla ja 12,6 prosenttia (73 648 as.) kaupungeissa. Vuonna 1905 kuvernementissa oli noin 629 100 asukasta, joista 75 600 asui kaupungeissa. Kuva:Сувалкская губерния 1896.jpg|Sulawałkin kuvernementin kartta kihlakuntajakoineen (1896). Kuva:Suwalki_Governorate_1911.jpg|Sulawałkin kuvernementin kartta (1911). Kuva:Polska 1907 adm.png|Kongressi-Puolan aluejako (1907). Suwałkin kuvernementti on kuvan oikeassa yläosassa (vaaleansininen alue) Kuvernementti jakautui kihlakuntiin (ujezd). Kuvernementinkaupunki oli Suwałki (22 648 as.). Vuonna 1897 Suwałkin kuvernementissä oli seitsemän kihlakuntaa oheisen taulukon mukaisesti: Sulawałkin kuvernementin kihlakunnat 1897 Kihlakunta Pinta-ala (neliövirstaa) (neliövirsta=1,138062 km2) Asukasluku Hallintokeskus Suwałkin kihlakunta Suwałki (22 648 as.) Augustówin kihlakunta Augustów (12 743 as.) Naumiestisin kihlakunta Kudirkos Naumiestis (Valdislavov, 4 595 as.) Vilkaviškisin kihlakunta Vilkaviškis (ennen 1917: Vilkoviški, 5 788 as.) Kalvarijan kihlakunta Kalvarija (9 378 as.) Marijampolėn kihlakunta Marijampolė (6 737 as.) Sejnyn kihlakunta Sejny (3 778 as.) Sulawałkin kuvernementti Yhteensä Suwałki Äidinkielen mukaan ryhmiteltynä kuvernementin väestön enemmistön vuonna 1897 muodostivat liettualaiset 52,2 prosentin väestöosuudella. Vähemmistössä oleviin kieliryhmiin kuuluivat puolalaiset (23,0 %), juutalaiset (10,1 %), saksalaiset (5,2 %), valkovenäläiset (4,6 %), venäläiset (4,2 %), ukrainalaiset (0,4 %), ja tataarit (0,1 %). Muita kieliä puhui äidinkielenään 0,2 % asukkaista. Puolalaiset olivat kuitenkin enemmistönä Suwałkin (noin 62/93 tuhannesta) ja Augustówin kihlakunnissa (39/79 tuhannesta), muissa kihlakunnissa oli liettualaisenemmistö. == Lähteet == ==Aiheesta muualla== Luokka:Venäjän keisarikunnan kuvernementit Luokka:Liettuan entiset valtiot ja valtiomuodostelmat Luokka:Puolan historia
Pohjois-Atlantin merinisäkäskomissio

Pohjois-Atlantin merinisäkäskomissio (The North Atlantic Marine Mammal Commission, NAMMCO) on kansainvälinen järjestö, jonka tarkoituksena on koordinoida Pohjois-Atlantilla elävien merinisäkkäiden suojelua, tutkimusta ja hallintoa. Järjestön perustamisasiakirjan allekirjoittivat vuonna 1992 Norja, Islanti, Grönlanti ja Färsaaret. == Lähteet == Luokka:Kansainväliset järjestöt Luokka:Nisäkkäät
Liminkaoja

Liminkaoja on Pyhäjoella Liminkaojan vesistön laskuoja, joka kuuluu Oulujoen- Iijoen vesihoitoalueeseen. Se saa alkunsa Liminkajärvestä ja laskee 32,4 km matkallaan Perämereen Parhalahden luonnonsuojelualueen kohdalla. == Lähteet == Luokka:Pyhäjoki *
Uutuanjoki

Uutuanjoki (, ) on Uutuanjoen vesistön Barentsinmereen laskeva joki Suomen ja Norjan rajalla Suomen Lapissa ja Norjan Finnmarkissa. == Joen kulku == Joki laskee Näätämövuonon (, ) perukassa olevaan Uutuanvuonoon (, ) Etelä-Varangin kunnassa Norjan puolella ja saa alkunsa Inarista Suomen puolella. Uutuanjoki kuuluu Tenon, Näätämöjoen ja Paatsjoen kansainväliseen vesienhoitoalueeseen ja sen vesistöalue on yksi Suomen päävesistöalueista. Uutuanjoen vesistöalueen pinta-ala on 402,94 km², josta Suomen puolella on 231,95 km². == Lähteet == Luokka:Inarin joet Luokka:Norjan joet Luokka:Etelä-Varanki Luokka:Finnmarkin läänin maantiede Luokka:Uutuanjoen vesistö
Capiatá

Capiatá on kaupunki Paraguayssa. Vuonna 2002 siellä oli 154 274 asukasta, joten se oli maan viidenneksi suurin kaupunki. == Lähteet == ==Aiheesta muualla== Luokka:Paraguayn kaupungit
Lambaré

Lambaré on kaupunki Paraguayssa. Vuonna 2002 siellä asui 176 900 asukasta, joten se oli maan kuudenneksi suurin kaupunki. Lambaré on osa pääkaupunki Asunciónin työssäkäyntialuetta. == Lähteet == Luokka:Paraguayn kaupungit
Fernando de la Mora

Fernando de la Mora on kaupunki Paraguayssa. Vuonna 2002 siellä oli 113 560 asukasta, joten se oli maan seitsemänneksi suurin kaupunki. Se on osa Paraguayn pääkaupunkiseutua ja Keski-Paraguayn departementtia. == Lähteet == ==Aiheesta muualla== Luokka:Paraguayn kaupungit
Fuerte Olimpo

Fuerte Olimpo on Alto Paraguayn departementin pääkaupunki Paraguayssa. Se sijaitsee Paraguayjoen rannalla. Vuonna 2018 siellä asui 2 320 asukasta. == Lähteet == Luokka:Paraguayn kaupungit
Filadelfia (Paraguay)

Filadelfia on Boquerónin departementin pääkaupunki Paraguayssa. Vuonna 2002 siellä oli 7 062 asukasta. Kaupungin perustajia olivat mennoniitat, joita saapui sinne Kanadasta 1900-luvun alussa. Se sijaitsee eristyneellä Gran Chacon alueella. == Lähteet == Luokka:Paraguayn kaupungit
Russell Henshaw

Russell ”Russ” Henshaw (s. 7. kesäkuuta 1990 Sydney) on australialainen freestylehiihtäjä, joka kilpailee slopestylessa. Henshaw kilpaili freestylehiihdon maailmancupissa ensimmäisen kerran Les Contamines'ssa tammikuussa 2006 sijoittuen half-pipessa seitsemänneksi. Hän on sijoittunut maailmancupissa kolme kertaa kolmen parhaan joukkoon ollen parhaimmillaan toinen slopestylessa. Vuoden 2011 MM-kilpailuissa Park City Mountain Resortissa Henshaw saavutti slopestylessa pronssia. Vossissa vuonna 2013 hän sijoittui slopestylessa 15:nneksi. Sotšin olympialaisissa 2014 hän oli samassa lajissa kahdeksas. Hän sai MM-hopeaa slopystylessa Kreischbergissä 2015. Vuonna 2011 Henshaw saavutti X Gameseissa slopestylen hopeaa. == Lähteet == == Aiheesta muualla == *Russell Henshawin kotisivut Luokka:Australialaiset freestylehiihtäjät Luokka:Vuonna 1990 syntyneet Luokka:Elävät henkilöt
Caazapá

Caazapá on Caazapán departementin pääkaupunki Paraguayssa. Vuonna 2002 siellä oli 5 990 asukasta. == Lähteet == Luokka:Paraguayn kaupungit
Salto del Guairá

Salto del Guairá on Canindeyún departementin pääkaupunki Paraguayssa. Vuonna 2002 siellä oli 6 653 asukasta Kaupunki sijaitsee Paranájoen oikealla rannalla Paraguayn ja Brasilian välisellä rajalla. Se on yksi espanjalaisten vanhimpia asutuspaikkoja nykyisen Paraguayn alueella. Sen paikalle perustettiin Ciudad Real vuonna 1556, mutta kaupunki hylättiin 1600-luvulla. Nykyisestä kaupungista kulkee silta Brasilian puolelle Guaíran kaupunkiin. == Lähteet == == Aiheesta muualla == Luokka:Paraguayn kaupungit
Caacupé

Caacupé on Cordilleran departementin pääkaupunki Paraguayssa. Vuonna 2002 siellä oli 19 131 asukasta. == Lähteet == ==Aiheesta muualla== Luokka:Paraguayn kaupungit
Villarrica (Paraguay)

Villarrica on Guairán departementin pääkaupunki eteläisessä Paraguayssa. Vuonna 2002 siellä oli 38 961 asukasta. Kaupunki on perustettu vuonna 1576 Paranajoen varteen ja siirretty nykyiselle paikalleen vuonna 1682. Nykyisin sieltä on valtatieyhteys Asuncióniin ja Encarnacióniin. == Lähteet == ==Aiheesta muualla== Luokka:Paraguayn kaupungit
San Juan Bautista (Paraguay)

San Juan Bautista on Misionesin departementin pääkaupunki Paraguayssa. Vuonna 2002 siellä oli 9 822 asukasta. == Lähteet == ==Aiheesta muualla== Luokka:Paraguayn kaupungit
Paraguarí

Paraguarí on Paraguarín departementin pääkaupunki Paraguayn keskiosassa. Vuonna 2002 siellä oli 8 307 asukasta. Kaupunki on perustettu jesuiittojen lähetysaseman ympärille vuonna 1775. Nykyisin sinne keskittyy ympäröivän maanviljelyalueen kauppa ja teollisuus. Kaupunkiin on myös sijoitettuna tykistörykmentti. == Lähteet == == Aiheesta muualla == Luokka:Paraguayn kaupungit
Pozo Colorado

Pozo Colorado on Presidente Hayesin departementin pääkaupunki Paraguayssa. Vuonna 2002 siellä oli 1 706 asukasta. Kaupunki sijaitsee merkittävän metsäalueen eteläpuolella. Siellä jalostetaan ja myydään lähiseudun karjanhoidon tuotteita. Pozo Coloradossa on myös pioneeripataljoonan varuskunta. == Lähteet == Luokka:Paraguayn kaupungit
San Pedro (Paraguay)

San Pedro de Ycuamandiyú on San Pedron departementin pääkaupunki Paraguayssa. Vuonna 2002 siellä oli 7 927 asukasta. Kaupunki sijaitsee Jejui Guazú- ja Paraguayjoen välisellä alangolla. Se on perustettu vuonna 1786. == Lähteet == ==Aiheesta muualla== Luokka:Paraguayn kaupungit
James Woods (freestylehiihtäjä)

James Woods (s. 19. tammikuuta 1992 Sheffield) on brittiläinen freestylehiihtäjä, joka kilpailee slopestylessa. Woods kilpaili freestylehiihdon maailmancupissa ensimmäisen kerran Les Contamines'ssa tammikuussa 2008 sijoittuen half-pipessa 37:nneksi. Hän on voittanut maailmancupissa kolme kilpailua, kaikki slopestylessa. Ensimmäisen voittonsa hän otti Ushuaiassa syyskuussa 2012, toisen Copper Mountainissa tammikuussa 2013 ja kolmannen Cardronassa elokuussa 2015. Hän voitti slopystylen maailmancupin kokonaiskilpaailun kaudella 2012–2013. MM-kilpailuissa Park City Mountain Resortissa vuonna 2011 Woods sijoittui slopestylessa kahdeksanneksi ja half-pipessa 19:nneksi. Vossissa vuonna 2013 hän saavutti slopestylessa hopeaa. Sotšsin olympialaisissa 2014 hän oli slopystylessa viides. Vuonna 2011 Woods saavutti Tignesin X Gameseissa slopestylen pronssia. Hän saavutti pronssia myös Aspenin X Gamesien slopystylessa 2013. == Lähteet == Luokka:Brittiläiset freestylehiihtäjät Luokka:Vuonna 1992 syntyneet Luokka:Elävät henkilöt
Park City Mountain Resort

Park City Mountain Resort Park City Mountain Resort Eagle Race Arena Park City Mountain Resortissa. Eagle Race Arena Park City Mountain Resortissa. Paikkakunta: Park City, Utah, Yhdysvallat Vuoret: Jupiter, Jupiter Peak, Ninety- Nine 90, Murdock Peak Yläasema: 3 056 m Ala-asema: 2 072 m Korkeusero: 984 m Laskettelualue: 29,5 km2 Laskettelurinteitä: 348 kpl Laskettelupuistoja: 10 kpl Vapaalaskurinteitä: 13 kpl Pisin rinne: Homerun – 5,6 km Hiihtohissejä: 41 kpl Hissikapasiteetti: 31 000 henkilöä/h Lumisadekertymä: 9,02 m Lumetus: Kyllä, 2 km2 Valaistus: Ei Park City Mountain Resort on talviurheilukeskus Park Cityssä Utahissa Yhdysvalloissa. Park City Mountain Resortissa järjestettiin osa vuoden 2002 talviolympialaisten kilpailuista. Alue on kooltaan 3 000 hehtaaria. Se on yksi suosituimmista talviurheilukeskuksista Pohjois-Amerikassa. == Talviolympialaiset 2002 == Park City Mountain Resortin Eagle Race Arenalla järjestettiin 2002 talviolympialaisten suurpujottelukilpailut niin alppihiihdossa kuin lumilautailussakin sekä lumilautailun lumikourukilpailut. Kilpailurinteenä toimi suurpujotteluissa C.B.’s Run ja tuolloin vielä samanniminen lumikouru on nimetty myöhemmin Eagle Superpipeksi. == Lähteet == *Mountain Information | Park City Mountain Resort parkcitymountain.com === Viitteet === == Aiheesta muualla == *Park City Mountain Resort Luokka:Yhdysvaltain talviurheilukeskukset Luokka:Talviolympialaiset 2002 Luokka:Utahin urheilupaikat Luokka:Park City (Utah)
Jyrkkävuoren kalliomaalaus

Jyrkkävuoren kalliomaalaus sijaitsee Rapojärvellä Jyrkkävuorella Kouvolassa Kymenlaaksossa. Se on laajahko kivikautinen kalliomaalaus, josta erottuu vielä muutama kuvio. Maalauksen löysi Timo Miettinen vuonna 1984. == Kallio ja sen sijainti == Kallio sijaitsee Rapojärven lounaiskulmassa kapean puuta kasvavan kannaksen takana. Kallio kohoaa jyrkästi korkeuksiin, ja siinä on pystysuuntaisia suoria halkeamia. Seinämä aukeaa itäkaakkoon. Paikalle pääsee kurssikeskuksen pihasta seuraamalla rantapolkua, jonka varrella se on noin 200 metrin päässä. Maalauksia voi tarkastella kannaksella seisten. == Maalaus == Maalattu alue on noin 11 metriä leveä, ja eniten maalauksia sisältävä alue on vasemmalla, mutta sään haalistamista kuvioista ei enää saa kunnolla selvää. Punaväri vaikuttaa levinneeltä joka paikkaan, ja kuvioiden erottaminen samanvärisestä taustasta on vaikeaa. Myös jäkälöityminen peittää osan kuvioista niin, että ne jäävät rikkonaisina vain osittain näkyviin. Pekka Kivikäs on jakanut kuvat neljään alueeseen (A−D). Vasemmanpuoleinen alue A sisältää noin 50 senttimetriä korkean ihmishahmon, hirvieläimen takapään, ihmishahmon ylävartalon, joitakin katkelmia eläinkuvioista ja venekuviota muistuttavan heikosti erottuvan maalauskuvion. Keskialueella B on kaksi ihmishahmoa. Ylimmällä on kädessä ikään kuin mutkitteleva käärmettä muistuttava sauva, ja alimmaisella on vasempaan käteen maalattu korostetusti viisi sormea. Sen oikealla puolella olevassa kuva-alueessa C on 36 senttimetriä pitkä hirvi, ja sen takana seisoo noin 50 senttimetriä korkea ihmishahmo. Suoraselkäinen hirvi katsoo vasemmalle, ja siitä vartalon mitan päässä hirven takana seisoo ihminen, joka ojentaa kättä hirveä kohti. Viimeinen kuva-alue D sisältää vaakasuuntaisia punavärin jälkiä. ==Lähteet== * * Muinaistaideyhdistys: Jyrkkävuori * Luukkonen, Ismo: Jyrkkävuori * ===Viitteet=== Luokka:Suomen kalliomaalaukset Luokka:Valkeala Luokka:Kouvolan historia
Autobahn A1 (Sveitsi)

Autobahn A1 on moottoritie Sveitsissä. == Reitti == A1 on Sveitsin pisin moottoritie, joka kulkee koko maan poikki lounaasta koilliseen. Se alkaa Geneven läheltä Ranskan rajalta ja päättyy St. Margretheniin, Bodenjärven rannalle, Itävallan rajalle. A1 on samalla kansallinen valtatie N1 (). A1:n varrella on useita lyhyitä liityntäteitä, jotka ovat moottoriteitä ja numeroitu A1:n perusteella: * A1a, Geneve–Perly (4 km) * A1a, Geneve – Le Vengeron (1 km) * A1a, Lausanne–Ecublens (4 km) * A1H, Zürich Hardturm – Limmatthaler Kreuz (6 km) * A1L, Zürich Letten – Zürich Ost (4 km) * A1.1, Arbon West – Meggenhus (8 km) Autobahn A1 kulkee samaa reittiä useiden muiden moottoriteiden kanssa: * A9 ja A1 välillä Villars-Ste-Croix – Essert-Pittet * A6 ja A1 välillä Wankdorf – Schönbühl * A2 ja A1 välillä Härkingen – Wiggertal * A3 ja A1 välillä Birrfeld – Limmatthaler Kreuz * A4 ja A1 välillä Limmatthaler Kreuz – Winterthur Nord Autobahn A5 kulkee A1:n läntisenä rinnakkaistienä Bernin länsipuolitse. A5 erkaantuu A1:stä Yverdon-les-Bains'ssa yhdistyen siihen lähes 100 kilometriä pohjoisempana Solothurnin itäpuolella. A1 kulkee yhdeksän kantonin alueella. Tie on koko matkaltaan vähintään 2-kaistainen. Moottoritien pituus (ilman liityntäteitä) on noin 390 kilometriä. Liityntäteiden yhteispituus on noin 30 kilometriä. == Liikennemäärät == A1:n liikennemäärät ovat suurimpia Zürichin ympäristössä. Kaupungin koillispuolella Wallisellenissä keskimääräinen vuorokautinen moottoriajoneuvomäärä oli vuonna 2011 noin 143 000 ajoneuvoa. Toinen vilkas osuus on Zürichin luoteispuolella Weiningenissa sijaitsevan Limmatthaler Kreuzin liittymän ja Mülligenissä sijaitsevan Birrfeldin liittymän välillä, jossa keskimääräinen vuotuinen liikennemäärä on yli 120 000 ajoneuvoa vuorokaudessa. Yli 100 000 kulkuneuvon määriin ylletään myös Lausannen pohjoispuolella. == Kuvia == Tiedosto: Pont Aigues-Vertes 2.JPG| A1 ylittää Rhônen Vernierissä. Tiedosto: AutorouteSuisseA1.jpeg | A1 Féchyssä Genevenjärven pohjoisrannalla. Tiedosto: A1 Reussbrücke 9670.jpg | A1 ylittää Reussin Mülligenissä. Tiedosto: A1 - Oetwil an der Limmat - Spreitenbach IMG 6050.JPG | A1 Spreitenbachissa Zürichin luoteispuolella. Tiedosto: Swiss highway a1.png | A1 päättyy Bodenjärven etelärannalle. == Lähteet == * === Viitteet === == Aiheesta muualla == * Luokka:Sveitsin tiet
Livar Nysted

Livar Nysted (s. 1970) on färsaarelainen soutaja, joka on rikkonut ennätyksiä valtamerisoudussa. Lisäksi hän on kilpaillut Färsaarilla soutukilpailuissa. Nysted on voittanut Färsaarten soutumestaruuden vuosina 2001, 2004 ja 2007. Nysted kuului vuonna 2010 miehistöön, joka teki kaksi ennätystä Atlantin ylityksellä. Miehistö ylitti Pohjois-Atlantin ennätyksellisessä 43 päivän, 21 tunnin ja 26 minuutin ajassa. Lisäksi he tekivät 24 tunnin soutuennätyksen, kun he soutivat tuossa ajassa noin 190 kilometriä. Entinen Atlantin ylitysennätys oli 55 päivää, ja se kuului Frank Samuelsenille ja George Harbolle, jotka ylittivät Atlantin vuonna 1896. Nysted kuului vuonna 2013 kolmihenkiseen miehistöön, joka ylitti Intian Valtameren Australiasta Mauritiukselle ennätysajassa. He soutivat 5 801 kilometrin matkan 57 päivässä ja 16 tunnissa. == Lähteet == == Aiheesta muualla == Luokka:Färsaarelaiset soutajat Luokka:Vuonna 1970 syntyneet Luokka:Elävät henkilöt
Mestari-Heikin maja

Mestari-Heikin maja on Ilveskorven kylässä Vihannissa sijaitseva pääosin luonnonkivistä rakennettu asumus jonka rakensi omaksi asunnokseen Mestari- Heikiksi kusuttu Heikki Kilpua-Myllymäki (1854–1934) sen jälkeen kun hänen entinen asuntonsa oli tuhoutunut tulipalossa. Mestari-Heikki asui majassaan kesäisin ja talvisin hän asusteli lähiseudun taloissa. Hän työskenteli nuoruudessaan paimenena ja myöhemmin hän tuli tunnetuksi erityisesti uudispellon raivaajana ja suurien suo-ojien kaivajana. Hän kaivoi muun muassa yksin 4–5 kilometriä pitkän kuivatusojan Leinosenjärvestä Vihanninjokeen. Heikki sai 1928 Oulun Talousseuran 100-vuotisjuhlissa raivauspalkinnon tunnustuksena työstään. Majan oviaukon vieressä on suuri luonnonkivi joka muodostaa osan majan seinästä. Ovi oli pääosin lasia kuten vastapäinen kamarin seinäkin. Majan jyrkkä vesikatto oli alunperin tehty pitkistä leveistä päreistä. Majassa oli kaksi huonetta ja kolme tulisijaa, nykyään tulisijapaikkoja on enää kaksi jotka nekin on jälkikäteen luonnonkivistä, tiilistä ja toisen hormi betonirummusta valmistettu. Myös katto on nykyisellään kokonaan betonilla toisiinsa muurattua luonnonkiviä. Rakennelma oli katottomana rauniona jo kymmenen vuotta ennen Mestari-Heikkin kuolemaa ja onkin kunnostettu rauniosta joskus Heikin kuoleman jälkeen ilmeisesti 1950 luvulla, kun varsinaiselle kyläläisten paikalle haluamalle raivaaja muistomerkille ei rahallista tukea löytynyt. == Lähteet == * Raahen kaupunki : matkailunähtävyyksiä : Mestari-Heikin maja * Suomi-Tour : Mestari-Heikin maja * Kirjastovirma : Samuli Paulaharjun kirjoitus Mestari-Heikistä, ilmestynyt alun perin Nuori Suomi-lehdessä 1923 * Kirjastovirma : Iikka Niemelän kirjoitus Eräs Mestari-Heikin merkillinen mietelmä – atomipommi, ilmestynyt Kalevassa 3.5.1947 * Leena Alatalo : Meku-Jussi paarmuskana: ja muita tarinoita entisajan ihmisista ja tapahtumista, luku 3 Tarinaa Mestari-Heikistä (Google Books) Luokka:Raahen nähtävyydet Luokka:Raahen rakennukset ja rakennelmat‎
Holhous

Holhous tarkoittaa oikeudellista asemaa sekä toimia, joita tehdään vajaavaltaisen henkilön oikeudellisten tai taloudellisten olosuhteiden hoitamiseksi tilanteessa, joissa holhottava ei kykene niistä suoriutumaan. Suomessa holhoojaa kutsutaan laissa edunvalvojaksi ja holhottavaa hänen päämiehekseen. Alaikäisen holhoojana on yleensä hänen vanhempansa, joskus myös muu huoltajansa. Tuomioistuin voi nimetä myös muun holhoojan, jos vanhempi tai holhousviranomainen sitä pyytää. Holhous-sanaa voidaan käyttää myös kielikuvana tarkoittamaan liiallista huolehtimista toisesta ihmisestä. ==Lähteet== ==Kirjallisuutta== * ==Aiheesta muualla== * Laki holhoustoimesta 1.4.1999/442 — Finlex Luokka:Henkilöoikeus
Korholankosket

Korholankosket on Keski-Suomen Konneveden ja Hankasalmen rajalla sijaitseva joki ja koskijakso, joka muodostaa Rautalammin reitistä noin 2,5 kilometriä pitkän osuuden. Joessa vesi laskee Vanginvedestä Kynsiveteen. == Yleistä == Koskien itärannat kuuluvat Hankasalmen Kärkkäälän kylälle ja itärannat Konneveden Hytölän kylälle. Vanginvesi kapenee lahdenpohjukaksi tai Vanginvirran salmeksi, jossa veden virtaaminen on suurta. Koskijakson eri osuudet ovat yläjuoksulta lukien Yläinen-, Keskinen- ja Hannulankoski. Koskien jälkeen virtaa jokimaisia osuuksia, joiden yhteispituudeksi tulee noin 2,5 kilometriä. Yläinenkoski on kartasta mitattuna yli 150 metriä pitkä. Kosken jälkeen on länsirannassa kalankasvatuslaitos, jonka vedet johdetaan kanavaa myöten Kynsiveteen. Joen tekemän mutkan jälkeen alkaa noin 350 metriä pitkä Keskisenkoski, jossa on pudotusta 0,6 metriä . Kosken jälkeen joki levenee suvantomaiseksi vesialueeksi, jossa kolme saarta ja paikoin kuusi metriä syvää. Heinäsaaren jälkeen joki kapenee ja madaltuu muodostaen Hannulankosken. Sen on kartasta mitattuna 250 metriä pitkä ja siinä on pudotusta 0,5 metriä . Vanginveden ja Kynsiveden vedenpintojen korkeusero on 2,5 metriä. Joki purkautuu Saksalansaaren takana olevaan salmeen. Joen keskivirtaama on 57–60 kuutiometriä sekunnissa , nykyään ehkä 54 m³/s . Kosket omistaa Konneveden kunnan tytäryhtiö Kellankosken Voima Oy. Joen ylitse ei ole rakennettu siltaa. == Vesistösuhteita == Koskijaksoon yhtyy kaakosta tuleva Kangaspuro, joka alkaa Ahvenlammesta ja laskee Lukkarilammen läpi Heinäsaaren yläpuolelle. == Luontoarvoja == Korholankosket ovat Keski-Suomen maakunnan neljänneksi suurin rakentamaton koskialue. Ne ovat perhokalastajien suosiossa. Kalastuslupia myydään ainoastaan koskiryhmän keskimmäiselle koskelle, eli Keskisenkoskelle . Vesi on laadultaan hyvää ja sen väri on kirkas. Luontaisia saaliskaloja ovat järvitaimen, harjus, siika, hauki, ahven sekä istutetut kannat: järvitaimen ja kirjolohi. Pääasialliset saaliskalat ovat taimen ja harjus. Koskijakso kuluu mukaan Konnevesi-Laukaa-melontareittiin. Yläinen- ja Keskinenkoski muodostavat tärkeän koskikaran talvehtimispaikan. == Historiaa == Hannulankoskessa on ollut myös vesimylly, jonka historiasta kertoo kyltti virran varressa. Joen hyötykäyttö on aiheuttanut muutoksia koskessa ja sen vedenlaadussa. Muutoksia ovat aiheuttaneet mm. uomaperkaukset, uittouomien rakentaminen, kalankasvatus ja vesilaitostoiminta. Korholankosket kunnostettiin vuosina 2009–2011 alueellisen kalatalousviranomaisen tilaamana ja Keski-Suomen ympäristökeskuksen suunnittelemana ja toteutuksen ohjanneena yhteistyöhankkeena. Sen kustannukset olivat 220 000 euroa. == Lähteet == == Aiheesta muualla == * Virtaama- ja vedenkorkeustiedot: Liesvesi (vuosilta 1909–1993), vesi.fi * Heinonen, Marko: Korholankosket (video kuvattuna droonilla), youtube.com, Viitattu 5.8.2023 * Ursin, Jorma: Konneveden kosket nauteskelijän paratiisi, Viitattu 5.8.2023 * Keskisenkoski ja Hannulankoski, konnevedenkosket.fi, Viitattu 5.8.2023 Luokka:Suomen kosket Luokka:Suomen luonnonnähtävyydet Luokka:Keski-Suomen nähtävyydet Luokka:Leppäveden–Kynsiveden alue
Alpuan kirkkokivi

Alpuan kirkkokivi on Alpuan kylän Kirkkoniemessä Vihannissa sijaitseva saarnatuolia muistuttava luonnonkivi. Perimätiedon mukaan kiven luokse kokoonnuttiin isonvihan aikana sunnuntaisin jumalanpalveluksiin. Kirkkokiven luona pidetään nykyisinkin kesäisin jumalanpalveluksia. Kirkkokivi lähiympäristöineen on rauhoitettu. == Lähteet == * Raahen kaupunki : matkailu : Alpuan kirkkokivi * Kirjastovirman luontopaikkaopas : Kirkkokivi * Hymy- lehden luontosarja : Missä on Suomen suurin siirtolohkare? Luokka:Raahen nähtävyydet Luokka:Suomen siirtolohkareet Luokka:Raahen luonto
Korsvikin kivikirkko

Korsvikin kivikirkko () on Pernajassa Suur-Sarvilahden kartanon mailla sijaitseva suurista rapakivilohkareista muodostunut luonnonnähtävyys. Kivirykelmän kolme suurinta lohkaretta muodostavat kirkon holvisalia muistuttavan luolamaisen tilan joka on kooltaan 5×2×2 metriä. Tilaan johtaa yksi suurempi ja useita pienempiä aukkoja. == Lähteet == * Retkipaikka : Korsvikkyrkan, Pernaja * Hymy-lehden luontosarja : Missä on Suomen suurin siirtolohkare? Luokka:Pernaja Luokka:Suomen siirtolohkareet Luokka:Suomen luonnonmuistomerkit
Trinidad (Uruguay)

Trinidad on kaupunki Uruguayssa, Floresin departementissa. Vuonna 2011 sen väkiluku oli 21 429. Kaupunki sijaitsee Porongosin kukkuloilla. Se on ympäröivän maanviljelyalueen kaupan ja jalostustoiminnan keskus. Kaupunkiin on rautatie- ja maantieyhteydet ja sillä on lentoasema. == Lähteet == ==Aiheesta muualla== Luokka:Uruguayn kaupungit
Winifred Bambrick

Winifred Estella Bambrick (21. helmikuuta 1892 Ottawa – 11. huhtikuuta 1969 Montreal) oli kanadalainen harpisti ja kirjailija. Hän varttui Ottawassa ja Quebecin Chelseassa. Hän debytoi harpistina New Yorkin Aeolian Hallissa 22. lokakuuta 1913 ja toimi vuosina 1920–1930 solistina John Philip Sousan yhtyeessä. 1930-luvun puolessavälissä Bambrick soitti Lontoon Alhambra Theatressa. Hän soitti Euroopassa myös kolmen vuoden ajan kiertävässä sirkuksessa. Toisen maailmansodan syttyessä hän oli Leipzigissa, mutta hän ehti paeta Englantiin, josta palasi taas Kanadaan.The Canadian Encyclopedia: Winifred Bambrick Bambrick sai omista elämänkokemuksistaan innoitteen romaaniinsa Continental Revue (Yhdysvalloissa julkaistu nimellä Keller’s Continental Revue). Teos julkaistiin vuonna 1946, ja se toi kirjoittajalleen Governor General’s Awardin. Bambrickin toinen romaani The Lasting Spring (1947) on julkaisematon, eikä käsikirjoituksen olinpaikkaa tiedetä. 1950-luvulla Bambrick palasi vielä Englantiin, mutta hän kärsi emfyseemasta ja lopetti julkisen esiintymisen noin vuonna 1960. 1960-luvulla hän muutti Montrealiin ja Sept-Îlesiin; viimeiset vuotensa hän vietti vanhainkodissa Montrealissa. Harpistina Bambrick piti yli tuhat konserttia Euroopassa, Pohjois-Amerikassa, Intiassa ja Kuubassa. Hänen ohjelmistoonsa kuului muiden muassa Bachin, Debussyn, Mozartin, Prokofjevin, Rubinsteinin ja Marcel Tournierin teoksia. == Lähteet == Luokka:Kanadalaiset kirjailijat Luokka:Kanadalaiset harpistit Luokka:Vuonna 1892 syntyneet Luokka:Vuonna 1969 kuolleet
Lapijoen silta

Lapijoen silta (entiseltä nimeltään Taipaleen silta) Eurajoella on vuonna 1883 valmistunut kivinen kolmiaukkoinen holvisilta. Silta sijaitsee Taipaleen kylässä Lapijoen taajamassa vanhalla siltapaikalla. 1950-luvulle asti sillan ylitti valtatie 8. Vuonna 1982 museosillaksi otettu silta on rakennettu vuosina 1882–1883 karkeamuotoisista kivistä niin sanottuna kylmämuurina, eli kivien sovituksessa ei ole käytetty laastia.Liimatainen, 2007, s. 48–49 Sillan rakentaja torppari Isak Pienessuo antoi työlleen vaaditun kahden vuoden takuun sijasta kymmenen vuoden takuun.Aitta, 2004, s.35 Lapijoen sillan kokonaispituus on 47 metriä ja hyötyleveys 5,9 metriä. Sen levein aukko on 5,2 metriä.Aitta, 2004, s.502–503 Yhdessä 18 muun Suomen museosillan kanssa Lapijoen silta otettiin vuonna 2009 mukaan Suomen valtakunnallisesti merkittäviin rakennettuihin kulttuuriympäristöihin. == Lähteet == * * === Viitteet === Luokka:Suomen tieliikenteen museosillat Luokka:Holvisillat Luokka:Eurajoen liikenne Luokka:Eurajoen rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen tieliikennesillat Luokka:Suomen 1800-luvulla rakennetut rakennukset ja rakennelmat
Nivankylä

Nivankylä on kylä ja taajama Rovaniemellä Ounasjoen ja kantatien 79 varrella. Se sijaitsee 10 kilometriä Rovaniemen keskustasta pohjoiseen. Kylässä on noin 500 asukasta. Taajaman väkiluku puolestaan oli vuoden 2021 lopussa 329 ja pinta-ala 2,08 neliökilometriä. Kylällä toimii Nivankylän koulu, jossa on luokat 1–6. == Lähteet == ==Aiheesta muualla== * Kyläkävelyraportti Nivankylä, Rovaniemi 30.5.2013, Lapin ELY-keskuksen Maisemat ruotuun -hanke == Kirjallisuutta == *Nikkilä, Yrjö: Nivankylä – kylä vaarojen ja väylien. Nivankylän perinnetoimikunta, 1990. ISBN 952-90-1812-6. Luokka:Rovaniemen taajamat Luokka:Rovaniemen kylät
Durazno

Durazno on kaupunki Uruguayssa, Duraznon departementissa. Vuonna 2011 sen väkiluku oli 34 369. Uruguayn itsenäisyyssodan aikana siellä oli tasavaltalaisten päämaja.. == Lähteet == ==Aiheesta muualla== Luokka:Uruguayn kaupungit
Teemu Virtanen

Teemu Virtanen (s. 9. tammikuuta 1990 Urjala) on suomalainen jääkiekkopuolustaja. Hän on pelannut kaksi SM-liigaottelua Tampereen Ilveksessä kaudella 2010–2011. == Lähteet == * Teemu Virtanen SM-liigan sivuilla * Luokka:Suomalaiset jääkiekkoilijat Luokka:Vuonna 1990 syntyneet Luokka:Elävät henkilöt
Petri Kykyri

Petri Kykyri (s. 13. lokakuuta 1977 Kälviä) on suomalainen kestävyysjuoksija. Hän edustaa Kälviän Tarmoa ja hänen valmentajanaan toimii Jouni Kykyri. Kalevan kisoissa hän on voittanut pronssia 10 000 metrin juoksussa vuonna 2001. Lisäksi hän on saavuttanut maastojuoksussa joukkuekilpailun pronssia vuonna 2008.http://www.tilastopaja.org/db/fi/atm.php?ID=9106 Hän on myös edustanut Suomea Ruotsi-Suomi-maaottelussa. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1977 syntyneet Luokka:Elävät henkilöt
Lyijy (albumi)

__NOTOC__ Lyijy on Poisonblackin kuudes studioalbumi, joka julkaistiin 13. syyskuuta 2013. Kappaleista ”Home Is Where the Sty Is” ja ”Down the Ashes Rain” kuvattiin musiikkivideot. == Kappaleet == # # # # # # # # # # # # == Kokoonpano == === Yhtye === * Ville Laihiala – kitara & laulu * Antti Leiviskä – kitara * Antti Remes – basso * Tarmo Kanerva – rummut * Marco Sneck – kosketinsoittimet === Vierailevat muusikot === * Kari Vähäkuopus – taustalaulu * Timo Käsmä – soolokitara (kappaleet 6 & 11) === Tuotanto === * Jonas Olsson – tuottaja, äänittäjä, taustalaulu * Jens Bogren – miksaaja * Svante Forsbäck – masteroija * Jenri Luoma – kansikuva * Teemu Hostikk – kansitaide * Onni Kinnunen – valokuvat == Arvostelut == * Imperiumi.net: Imperiumi.net: Levyarvio * Kaaoszine: Kaaoszine: Levyarvio * Metal Temple: Metal Temple: Album review == Lähteet == == Aiheesta muualla == * Lyijy discogs.com -sivustolla * Luokka:Poisonblackin albumit Luokka:Vuoden 2013 albumit
Ritual Entertainment

Ritual Entertainment oli videopelien kehittäjä, joka toimi vuosina 1996–2007. Ritual Entertainmentin pelejä ovat muun muassa SiN, Star Trek: Elite Force II ja Counter-Strike: Condition Zero. Luokka:Entiset yhdysvaltalaiset videopeliyritykset
Wille Keihänen

Wille Keihänen (s. 22. huhtikuuta 1974) on suomalainen kestävyysjuoksija, joka on erikoistunut erityisesti maratonien juoksemiseen. Hän on edustanut Helsingin Kisa-Veikkoja, Run Club Tawastiaa, Viipurin Urheilijoita ja HIFK- Friidrottia. Hänen valmentajanaan toimi Pekka Rantakari. Keihänen on uransa aikana saavuttanut puolimaratonin SM-hopeaa (2000) sekä SM-maratonilla kaksi hopeaa (2002, 2010) ja kuusi pronssia (1999–2001, 2003–2004, 2006). Keihäsen ennätys puolimaratonilla on vuonna 2000 juostu 1.05.58 ja maratonilla vuonna 2002 juostu 2.22.47. == Lähteet == Luokka:Suomalaiset kestävyysjuoksijat Luokka:Vuonna 1974 syntyneet Luokka:Elävät henkilöt
Mikko Ahola

Mikko Ahola (s. 5. huhtikuuta 1979) on suomalainen korkeushyppääjä. Hän edustaa Helsingin Kisa-Veikkoja ja hänen valmentajanaan toimii Matti Nieminen. Kalevan kisoista Ahola on saavuttanut korkeushypyn pronssia vuonna 2001.http://www.tilastopaja.org/db/fi/atm.php?ID=7652 == Lähteet == Luokka:Suomalaiset korkeushyppääjät Luokka:Vuonna 1979 syntyneet Luokka:Elävät henkilöt
Jani Sörensen

Jani Erik Sörensen (s. 5. toukokuuta 1976 Raisio) on suomalainen seiväshyppääjä ja moniottelija. Hän edustaa Raision Kuulaa ja hänen valmentajanaan on toiminut vuodesta 1997 lähtien Juha Oksanen. Kalevan kisoista Sörensen on saavuttanut seiväshypyn pronssia vuonna 2001. Lisäksi hän on voittanut sisäratojen SM-kilpailuissa hopeaa ja pronssia sekä seiväshypyssä että seitsenottelussa. == Lähteet == Luokka:Suomalaiset seiväshyppääjät Luokka:Suomalaiset yleisurheilun moniottelijat Luokka:Vuonna 1976 syntyneet Luokka:Elävät henkilöt
Ollinkivi

Ollinkivi on Ruoveden Siikanevalla sijaitseva siirtolohkare. Vuonna 1924 rauhoitettu kivi on ensimmäinen vuoden 1923 luonnonsuojelulain nojalla rauhoitettu kohde. Orivedeltä Ruovedelle vievä maantie kulki aikoinaan Ollinkiven sivuitse. Tätä tien osuutta kutsuttiin Pahaksi virstaksi sillä tiellä oli siinä kohdalla neljäkymmentä ylämäkeä ja alamäkeä kolmen venäjänvirstan matkalla. Zacharias Topeliuksen Talvi-iltain tarinoihin kuuluvan kertomuksen Toholampi mukaan mäen rinteellä oleva kivi vyöryy tielläkulkijan päälle jos kulkija on maanpetturi. Projekti Lönnrot : Zacharias Topelius : Talvi-iltain tarinoita osa 5 : Sumutarinoita == Lähteet == * Ruoveden nähtävyyksiä * Hymy-lehden luontosarja : Missä on Suomen suurin siirtolohkare? Luokka:Ruoveden nähtävyydet Luokka:Suomen siirtolohkareet Luokka:Suomen luonnonmuistomerkit
Minas

Minas on kaupunki Uruguayssa, Lavallejan departementissa. Vuonna 2011 sen väkiluku oli 38 446. Kaupunki sijaitsee Santa Lucia -joen varrella. Se perustettiin 1783 ja sai nimensä läheisistä kaivoksista. Lähistöltä louhitaan graniittia, marmoria ja rautamalmia. 1900-luvun loppupuolella siitä tuli suosittu matkailukohde kukkuloiden ja metsiensä takia. Pääkaupunki Montevideoon on matkaa vain 75 km Panamericana-valtatietä pitikin. == Lähteet == ==Aiheesta muualla== Luokka:Uruguayn kaupungit
Leena Huhta

Leena Elina Huhta (s. 4. tammikuuta 1982 Tornio) on suomalainen pikajuoksija. Hän edustaa Alatornion Pirkkoja ja hänen valmentajanaan toimii Matti Åman. Kalevan kisoissa Huhta on voittanut pronssia 200 metrin juoksussa vuonna 2001.http://www.tilastopaja.fi/db/fi/atw.php?ID=4004 == Lähteet == Luokka:Suomalaiset pikajuoksijat Luokka:Vuonna 1982 syntyneet Luokka:Elävät henkilöt
Minna Pihala

Minna Maria Pihala (s. 27. tammikuuta 1969 Eurajoki) on aktiiviuransa jo lopettanut suomalainen kestävyysjuoksija. Uransa ajan hän edusti Merikarvian Intoa ja hänen valmennuksestaan vastasivat Esko Strömsholm ja Timo Vuorimaa. Kalevan kisoista Pihala voitti hopeaa 10 000 metrin juoksussa vuonna 2001. Samana vuonna hän saavutti SM-hopeaa myös puolimaratonilla. == Lähteet == Luokka:Suomalaiset kestävyysjuoksijat Luokka:Vuonna 1969 syntyneet Luokka:Elävät henkilöt
Daemyung Sangmu

Daemyung Sangmu oli eteläkorealainen jääkiekkojoukkue, joka pelasi vuosina 2013–2016 Asia League Ice Hockeyssa. Se perustettiin osana Korean tasavallan asevoimien urheilujoukkoja (Sangmu) vuoden 2018 talviolympialaisia silmällä pitäen. Joukkue antoi maan jääkiekkoilijoille mahdollisuuden pelata ammattilaistasolla myös asevelvollisuutta suoritettaessa. Koska pelaajat olivat aktiivipalveluksessa, edellytettiin joukkueen jäseniltä sotilaallista käytöstä myös ottelutapahtumien aikana. Joukkue ei kuitenkaan osallistunut ALIH-liigaan enää vuoden 2016 jälkeen taloudellisena sponsorina toimineen Daemyung-konsernin vetäydyttyä sen taustalta erillisen Daemyung Killer Whales -seuran hyväksi. Olympialaisten jälkeisenä aikana jääkiekko ei ole enää kuulunut asevoimien urheilujoukkojen ohjelmaan lainkaan. Luokka:Eteläkorealaiset jääkiekkoseurat Luokka:Vuonna 2012 perustetut urheiluseurat
Puente Alto

Puente Alto on kaupunki Chilessä. Vuonna 2012 siellä oli 583 471 asukasta. Se on osa Santiagon pääkaupunkialuetta. Puente Altossa on paperi- ja kipsiteollisuutta. == Lähteet == ==Aiheesta muualla== Luokka:Chilen kaupungit
Ilveskivi

Ilveskivi (ruots. Lostenen) on Pedersören kunnan Yli-Purmon kylässä sijaitseva siirtolohkare. Yksi Suomen suurimmista lohkareista on 16 metriä korkea ja se on saanut nimensä läheisessä maastossa eläneiden ilvesten mukaan. Kiven alla on halkeamia ja luolia joista on aikoinaan haettu suojaa sotien aikana. Kansantarinoiden mukaan kiven päällä on järjestetty tansseja ja sieltä on saattanut nähdä seitsemän kirkon tornit. Kiven päälle johtavat nykyisin puiset portaat. == Lähteet == == Aiheesta muualla == *Retkipaikka: Ilveskivi - Pohjanmaan suurin siirtolohkare *Visit Pohjanmaa: Ilveskivi Luokka:Purmo Luokka:Suomen siirtolohkareet Luokka:Suomen luonnonmuistomerkit
Aadukalam

Aadukalam on vuonna 2011 ilmestynyt intialainen tamilinkielinen draamaelokuva, jonka on ohjannut ja kirjoittanut Vetrimaaran. Pääosia näyttelevät Dhanush, Kishore, Taapsee Pannu ja V. I. S. Jayabalan. Elokuva sai ensi-iltansa 14. tammikuuta 2011 ja sai positiivisia arvosteluja. Aadukalam voitti kuusi National Film Awards -palkintoa, muun muassa parhaasta ohjauksesta, käsikirjoituksesta ja miespääosasta. Se voitti myös viisi Filmfare Awards South -palkintoa. Se esitettiin muun muassa Toronton elokuvajuhlilla ja Montrealin elokuvajuhlilla. == Näyttelijät == == Soundtrack == == Palkinnot == ;National Film Awards * Paras ohjaus – Vetrimaaran * Paras käsikirjoitus – Vetrimaaran * Paras miespääosa – Dhanush * Paras leikkaus – Kishore Te * Paras koreografia – Dinesh Kumar * Erikoispalkinto raadilta – V. I. S. Jayabalan ;Filmfare Awards South * Paras elokuva (tamil) – Kathiresan * Paras ohjaus (tamil) – Vetrimaaran * Paras miespääosa (tamil) – Dhanush * Paras musiikki (tamil) – G. V. Prakash Kumar * Paras kuvaus – Velraj == Lähteet == == Aiheesta muualla == * Luokka:Vuoden 2011 intialaiset elokuvat Luokka:Intialaiset draamaelokuvat Luokka:Tamilinkieliset elokuvat
Purmojärven kahakka

Purmojärven kahakka käytiin isovihan aikana 21. maaliskuuta 1715 Purmojärven Ruosteenojalla venäläisten kasakoden ja suomalaisten Kortesjärveltä ja Evijärveltä kotoisin olleiden talonpoikaississien välillä. Suomasiten pakosaunan luona käydyssä kahakassa kaatui kaksi suomalaista talonpoikaa ja yksi kasakoiden vangiksi jäänyt talonpoika poltettiin ladon mukana Eikkulanniemessä. Kasakat surmasivat Kortesjärvellä ja Evijärvellä piilopirteille paenneita sivilejä ja he veivät myös aikuisia ja lapsia vankeina mukanaan Venäjälle. Purmojärven kahakan muistomerkki paljastettiin Ruosteenojalle 23. syyskuuta 1959. == Lähteet == * Etelä-Pohjanmaan sotamuistomerkit : Kortesjärvi : Purmojärven kahakan muistomerkki Luokka:Isoviha Luokka:Pohjanmaan historia Luokka:Kortesjärvi Luokka:1715
Tervolankirkko

Tervolankirkko on Savonlinnan Pakarilanmäessä sijaitseva Suomen suurimpiin kuuluva siirtolohkare. Se on muodostunut paikalla olleen valtavan kokoisen siirtolohkareen lohjettua kolmeen suureen kappaleeseen. Lohkareiden välissä on luolamaisia solia. == Lähteet == * Hymy-lehden luontosarja : Missä on Suomen suurin siirtolohkare? Luokka:Savonlinnan luonto Luokka:Suomen siirtolohkareet
Holhousviranomainen

Holhousviranomainen valvoo edunvalvojien toimintaa ja pitää yllä holhousasioiden rekisteriä, josta voi tarvittaessa saada tiedon esimerkiksi siitä, kuka on tietyn henkilön edunvalvoja. Suomessa Digi- ja väestötietovirasto on holhousviranomainen, paitsi että Ahvenanmaan maakunnassa tehtävää hoitaa Ahvenanmaan valtionvirasto. Edunvalvojan tarpeesta ilmoitetaan holhousviranomaiselle, joka tekee tarvittaessa käräjäoikeudelle hakemuksen edunvalvojan määräämiseksi holhottavalle. Holhousviranomainen voi ratkaista asian, jossa henkilö hakee edunvalvojan määräämistä itselleen. == Lähteet == ==Kirjallisuutta== * Luokka:Hallinto